A NETFLIX DOKUMENTUMFILM-SOROZATA
Sokféle vád merült fel pletykaszinten a futball korrupciójával kapcsolatban.
Az emberek beszámoltak róla,
bizonyítékot is találtunk,
de konkrét és részletes anyagot gyűjteni,
ami a bíróságon is megállja a helyét, nagy ügyészi kihívás volt.
Az FBI már a 2010-es szavazás előtt elkezdte a vizsgálatot a FIFA ügyében,
de másfél év nyomozás ellenére nagyon keveset derítettek ki,
mert nem volt belső információforrásuk.
Chuck Blazer. Rá volt szükségük.
Chuck nem leleplező.
Chuck bűnöző, aki lebukott a bűncselekményeivel,
és igénybe vették más bűnözők elkapásához.
Alkut kötött, hogy elkerülje a börtönt.
Be kell köpnie embereket,
jelentenie kell az illegális dolgokat, azt, hogy kire érdemes figyelni.
Megmondtuk neki, hogy nem ő dönti el,
kit kever bajba.
Az a feladata, hogy szállítsa a tényeket.
A bűntársai a bűnszövetkezetben
nem élvezhették tovább azt a luxust, amihez hozzászoktak.
Már nem a leleplező szó illett rá. Dalolt, mint a pacsirta.
A korrupció olyan világait tárta fel, amelyeknek a létezését sem sejtették.
Azt mondták, kap egy kulcstartót.
„Rakja ki az asztalra, amikor valakivel vacsorázik,
és rögzíti a beszélgetéseket.”
Azt válaszolta: „Ez olyan igénytelen. Nem tennék ilyet.”
Erre ők: „Blazer úr, azt teszi, amit mondunk.”
A hierarchiát azonosítottuk, a végrehajtó bizottságról volt szó,
és ahogy minden vállalati nyomozásnál, a legfelső szint volt a cél.
TÚL KÖZEL A NAPHOZ
Azt mondanám, hogy amikor a 2015-ös robbanásról van szó,
2011 eseményei a lényegesek. Minden akkor kezdődött.
A FIFA BOTRÁNYA
És volt egy érzésem. 2011-től tudtam, hogy a falnak rohanunk.
A következőt kérem!
Uraim, nem a piacon vagyunk,
hanem a FIFA székházában. Kérem, ne vágjanak közbe!
Amikor felkértek, hogy segítsek a FIFA-nak szervezetirányítási programot létrehozni,
amely méltó ehhez a századhoz,
a FIFA hírnevét már megtépázta a rossz sajtó,
mert egymást érték a botrányok
már évek óta.
Korrupciós vádak kavarognak gyakorlatilag mindenhol.
Jack Warner, aki a vesztegetési vádak fő célpontja, lemondott.
Sok korrupciós botrány történt.
Elképesztő, és ez csak néhány vád.
Sepp Blatter úgy döntött,
tenni kell valamit, hogy újra a saját történetüket mondhassák.
Mostantól a FIFA átláthatóságának új szakaszába lépünk.
Zéró tolerancia. Mindenki felé.
Erősen azt lehetett érezni, és azt is kommunikálták, hogy ennek vége. „Elég.”
„Tőled várjuk, hogy megmondd, mit tegyünk,
hogy megmentsük a jó hírünket
és kijöjjünk ebből a gödörből.”
Az új etikai bizottság jogot kap arra,
hogy vizsgálatot indítson megalapozott gyanú esetén.
Az volt az alapfeltételezésem, hogy a FIFA komolyan gondolja az irányítás javítását,
de akkor még nem érettem, mennyire uralkodóként viselkedik.
A 2011-es kongresszus, amelyen újraválasztottak,
három fontos területet érintően hozott döntést.
Átláthatóság a pénzügyekben,
szintlépés az etikai bizottság felépítésében
és végül, a harmadik, jobb szervezetirányítás.
Elég, ha a FIFA végzi az ellenőrzést?
Nem akarnak külső, független feleket behozni?
Az előbb említett bizottság vezetői függetlenek.
Teljesen függetlenek.
És a FIFA fizeti őket.
Természetesen a FIFA fizeti őket.
A professzionális labdarúgásban senki sem dolgozik ingyen.
Az lehetetlen lenne.
A független szervezetirányítási bizottság…
Az első ülésünk Zürichben volt a központban.
Nagyon furcsa hely.
A tanácsterem nagyon bunkerszerű,
és emlékszem, leültem,
és az embereknek elállt a lélegzete, mert… a helyére ültem le.
Nem mintha trón lett volna,
nem nézett ki máshogy, de senki sem ülhetett le rá,
mert az az övé volt.
Nagyon merev a hierarchia.
Van pár ember a csúcson vagy csúcs közelében,
és őket szinte semmiben sem kérdőjelezik meg.
Blatter azt hajtogatta: „A foci családjában marad.
Másnak nincs köze hozzá.
Itt, Svájcban, bizalmasabban kezeljük a pénzügyeket.”
Ez egy nonprofit szervezet.
Hol az elszámoltathatóság? Mi akadályozza meg,
hogy a FIFA csúcsán levő néhány ember
hatalmas emelést és bónuszt adjon egymásnak?
Tudja, a pályán könnyű kontrollálni a futballt,
mert ott a bíró, szabott a játékidő
és megvannak a határok.
A pályán kívül viszont
nincs bíró, nincs játékidő
és nincsenek határok.
- Nagyon köszönöm. Köszönöm, Al Jazeera. - Hálásak vagyunk.
Chuck volt az első, de utána több együttműködő tanú lett.
A matek nagyon egyszerű. Hárommilliót adunk Brazíliának,
hármat Argentínának, hármat pedig az elnöknek.
A hét elnöknek pedig 1,5 millió megy.
- Hét? - Hét elnök, 1,5 millió.
Miért?
Mert van egy ország, amelyiknek az elnöke nem kap.
Mert ő becsületes.
Kinek árthat ez a megállapodás?
Mindenkinek. Mind börtönbe kerülünk. Mind. Te is. Én is.
Jack Warner a három ember közt volt, akiket legjobban el akartak kapni.
A Blazerrel való kapcsolata miatt rengeteg korrupciós bizonyíték volt
Jack Warner fiai ellen.
Pénzmosással foglalkoztak világszerte,
és főleg az USA-ban.
Kimentünk a lakásukra. Kora reggel volt.
Tudtuk, hogy Jack Warner az országban van.
Felkeltettük és letartóztattuk őket.
Az FBI ügynökei megbilincselték a fiait,
és azt mondták, Jack,
lehetőséget kap, hogy a fiai megússzák.
Akkoriban magas rangú kormánytisztviselő volt Trinidadban.
Nem tartóztathatták le
diplomáciai engedély nélkül, amivel nem rendelkeztek.
A szemükbe nézett, sok szerencsét kívánt a fiainak,
remélte, hogy jó ügyvédet szereznek, de nem akart segíteni.
DARYAN – JACK WARNER FIA DARYLL – JACK WARNER FIA
A CONCACAF VOLT ELNÖKE
És ezzel megnyitom a FIFA 62. kongresszusát
itt, Budapesten, 2012-ben,
- Üdv Budapesten! Köszönöm. - Köszönöm.
A FIFA elnöke, Sepp Blatter elmondta
a küldötteknek, hogy a szervezet reformfolyamatot indított.
Idén Észak- és Közép-Amerikának és a Karib-térségnek,
a CONCACAF-nek, meg kellett választania negyedik elnökét
a Konföderáció 49 éves történetében.
Jeffrey Webb, a 47 éves kajmán-szigeteki bankár
azonnal hangsúlyozta a kampánya témáját.
Nem vagyunk tökéletes család, de család vagyunk.
És minden családban vannak problémák, gondok,
de mindet meg tudjuk oldani.
Egy nagy botrány után vagyunk.
Botrányok egymás után,
és most jön Jeffrey Webb.
El kell fújni a felhőket, és beengedni a napsütést.
Karizmatikus, nagyon karizmatikus, le tudja nyugtatni a kedélyeket,
és helyes útra tudja terelni a CONCACAF-et.
De a mi felelősségünk gondoskodni arról,
hogy a múlt soha ne ismétlődjön meg.
Felkészítették.
Minden szükséges támogatást megkapott a FIFA-tól.
Pontosan tudta, mit vállal fel.
Jeff Webb, amint berendezkedett a CONCACAF-nél,
azonnal kenőpénzt kezdett kérni.
Jeff 15-öt akar.
Aztán 12 lett belőle.
Jeffrey Webb!
Mennyit kapott a CONMEBOL embere?
Végül tíz lett.
Kiderült, hogy Jeffrey Webb ugyanolyan korrupt, mint Jack Warner volt.
Semmivel sem tisztább. Tízmilliót követelt, 15 milliót.
Óriási kenőpénzeket kért.
Csodálkozva néztük, ahogy az emberek beülnek a pozíciókba,
és elkezdenek bűncselekményeket elkövetni. Megdöbbentő volt,
de fogalmat adott arról, hogy milyen súlyú a probléma.
Kétségtelenül voltak olyanok, akik pontosan tudták,
hogy bűn, amit tesznek, de így is folytatták.
De azt hiszem, idővel elmosódott számukra a jó és a rossz közti határ.
Talán azt kezdték gondolni, hogy itt ez az íratlan szabály.
Először is, Alexandra Wrage a jobbomon
az etikai vizsgálatok szakértője.
A kongresszus is nagyon furcsa esemény volt.
Fényűző, a díszletet estélyit viselő nők adták,
akik szoborként álltak…
Nyugtalanító volt az egész.
A FIFA-t körülvevő túlzások
folyamatosan megdöbbentettek.
Ki ne élvezné folyamatosan ezt az életstílust?
A kérdés az, mire hajlandóak a megtartásáért?
KATMANDU, NEPÁL, 2014
A Qatar Airwaysnek napi három katmandui járata van.
Sok utas nepáli munkás, akik szabadságra utaznak haza
a világbajnoksággal kapcsolatos dohai építkezésekről.
Ez a nő a férjét várja.
Nem lesz örömteli viszontlátás.
Amikor fél évvel ezelőtt Katarba ment,
a nő még a felesége volt.
Ma már az özvegye.
A világbajnokság miatt
a munkások számára javulni fognak a feltételek
nem csak Katarban,
hanem az összes arab országban, a világbajnokságnak köszönhetően.
Az indiai és nepáli követség szerint
az elmúlt két évben több mint ezer vendégmunkás halt meg.
De a FIFA nem vállalhat semmiféle felelősséget
a munkások jóllétéért.
Más országok kereskedelmi és ipari cégeinek az alkalmazottai.
Ez lehetetlen is lenne. Köszönöm a kérdést. Jó tisztázni.
Köszönjük szépen. Köszönöm.
Ötezer-kétszáz.
Ez nem a szurkolók, a játékosok vagy a szponzorok száma.
Várhatóan 5200 munkás fog meghalni
a 2022-es vb infrastruktúrájának felépítése közben.
Egy nagy eseménynél sem elfogadható, hogy ártatlanok vérre épüljenek.
Ennyi. Ez ilyen egyszerű.
A külvilág azonban úgy látja,
hogy itt pontosan ez történik.
Tévesen látják így.
Kezdjük azzal, hogy a vb projektjein
nem történt haláleset vagy sérülés.
- Mert még nem épültek stadionok. - Most kezdjük.
De sokan meghaltak más projekteknél.
És ennek a megoldásán is dolgozunk.
Nem szégyellem bevallani, hogy az indulásnál
szörnyű volt a helyzet. Nincs rá más szó.
De a tornához kapcsolódó egyik cél
a munkakörülmények javítása és a munkaügyi reform az országban.
Szeretnénk helyrehozni. Ez a szándékunk.
Ez nem PR. Ez alapvető célkitűzés.
A FIFA 2014 NOVEMBERÉBEN KIADTA A 2018-AS ÉS 2022-ES VB
KORRUPCIÓS VIZSGÁLATÁNAK EREDMÉNYÉT
A FIFA is vizsgálódott,
Michael Garcia volt New York-i ügyészt bízták meg,
és bár az emberek botrányt vártak,
végül mindenben tisztázták a katari rendezőket.
A FIFA etikai bizottsága kivizsgáltatta az állításokat,
de a végső jelentés is viták tárgyává vált.
Mr. Garcia megtagadta a jelentést.
A jelentést nem lehet komolyan venni,
mert bár reggel, a megjelenésekor ezt tettük,
a vizsgálat vezetője hirtelen megtagadta.
Pár órával a jelentés közzététele után
Michael Garcia, aki két évet töltött a nyomozással,
„hibásnak” minősítette, és azt mondta, fellebbezni fog a FIFA-nál.
Az irányító hang. A FIFA-nak vezetésre van szüksége.
Kimondani, hogy a szabályok mindenkire vonatkoznak.
Vezetés kell, amely tanulni akar abból, amit az etikai bizottság feltárt.
Ez a fajta vezetés lehel életet az etikai kódexbe,
mert az igazi reform a szervezeti kultúra megváltoztatásából fakad.
A független szervezetirányítási bizottság
javaslatok hosszú listáját készítette el.
A fizetések megállapításáról, az új tagok megválasztásáról,
az elnöki poszthoz kapcsolódó korhatárról és újraválaszthatóságról.
Ezek alapvető szervezetirányítási ügyek, de nem jutottunk messze velük.
Az egyik megbeszélésünkön
megkaptuk Blatter javaslatát,
hogy lassan zárjuk le a munkát,
kevesebb pénzt és időt fordítsunk erre.
Világossá vált számomra, hogy puszta PR-manőver az egész.
Ekkor fel is mondtam.
Sosem voltam olyan helyzetben,
amit ilyen cinizmus jellemzett.
2014 NYARA
EGY ÉV A KÖVETKEZŐ FIFA-ELNÖKVÁLASZTÁSIG
Sepp Blattert lassan felemésztette a saját kapzsisága,
a ragaszkodása a hatalomhoz.
Beleegyezett, hogy átadja a székét Michel Platininek,
de meggyőzték a maradásról.
Idővel téveszmék ütköztek ki nála,
és el akarta nyerni a Nobel-békedíjat.
Képzelegni kezdett, hogy békét teremt a Közel-Keleten.
JOSEPH BLATTER AKADÉMIA
Őrületes pozíció ez.
Az elnöknek nagy a hatása, mert a foci rendkívül fontos
abban az értelemben, hogy mit jelent az országoknak,
mennyit segít nekik átélni a jó és a rossz dolgokat.
RÁMALLÁH, PALESZTINA
A SEPP BLATTER AKADÉMIA MEGNYITÁSA
A FIFA mindenek felett áll.
A FIFA elnöke az államfőkkel van egy szinten.
Ez az elismerés nem csak a nevemnek szól,
hanem a FIFA-nak,
a FIFA tevékenységének világszinten.
Nem volt olyan nap, amikor nem csíptem meg magam,
hogy „Nem, ez csak egy álom.”
Talán Blatter volt az egyetlen, aki azt hitte, hogy örökké tarthat.
Sepp Blatter mesteri manipulátor volt, és meg akarta tartani a székét.
Blatter folytonosságot ígért, a fejlesztési pénz zavartalan áramlását,
de lényegében nincsenek reformok,
és Blatter teljesen elmerül a külpolitikában,
vagyis a FIFA nemzetközi kapcsolataiban és felvirágoztatásában.
Ez a béke kézfogása.
Beszéltem Netanjahu miniszterelnökkel,
hogy néhány hónap múlva, egy év múlva, mindegy, de az akarat megvan rá,
megszervezünk egy focimeccset a békéért
Palesztina és Izrael között,
és a helyszín Zürich lesz.
Ő is jelen lesz,
és azt mondta, mindenkivel kezet fog.
Azt mondanám, 2011 és 2015 között
túl sok lett az egész
a pénzügyi és a politikai hatalom tekintetében.
És ezért Blatter a felelős.
Úgy tett, mintha mi sem történt volna, támogatta a reformokat,
de ő maga nem változott.
Próbálták egy kis festékkel kozmetikázni a falakat,
de végső soron semmi sem változott.
De senki sem tudta megállítani őket.
Az a helyzet, hogy közel repült a naphoz.
Bizonyos értelemben mind így voltunk ezzel,
és szerintem ekkor halt meg a FIFA.
A Minisztérium titokban nyomoz a FIFA ellen, de nagyszerűen haladnak.
Támadhatatlan vádat építenek fel,
amely kiterjedt korrupciót mutat a foci világában.
A legfontosabb vádak között szerepel
a tízmillió dollár, amelyet Dél-Afrika fizetett ki
Jack Warnernek és Chuck Blazernek. Erről dokumentált bizonyíték van.
Erre korábban nem volt példa.
A tízmilliós alap az afrikai diaszpóra számára.
A cél a lehető legnemesebb, de sosem indult semmilyen program.
Megvesztegetési pénz volt a Dél-Afrikára adott szavazatért.
DÉL-AFRIKA
Blazer bűnösnek vallotta magát. Van egy dokumentum,
Chuck Blazer aláírásával, amelyben beismeri.
Jack Warner nyilván tagad, és soha nem kerül bíróság elé,
de a vád ott van
feketén-fehéren a vádiratban
és Chuck Blazer beismerésében.
Amikor Blazer bűnösnek vallotta magát zárt tárgyaláson,
azt hiszem, akkor döbbentem rá,
hogy ha ez nyílt tárgyaláson történne,
hatalmas hír lenne belőle.
Tudtuk, hogy a csalási ügy, amelyben bűnösnek vallotta magát,
egy nap vádemeléshez és letartóztatásokhoz vezet majd.
ZÜRICH, SVÁJC
A FIFA KONGRESSZUSA, 2015. MÁJUS
Jeffrey, a pénteki választás már lefutott dolog?
Választás lesz. Valaki győzni fog.
Sepp Blatter, nem?
Nem tudom. Mondja meg ön!
Ön a szakértő. Szerintem a választás remek a FIFA-nak.
Miért gondolja,
hogy Sepp Blatter a jó választás, és nem kell változás?
Ezek az ön szavai, nem az enyémek. Viszlát!
Jól emlékszem, hogy a Brooklyn hídon át Manhattanbe mentünk
az FBI központjába,
hogy ott várjuk a Svájcból érkező híreket.
Vihar előtti csend volt,
a várakozás izgalmával.
Vádat emeltünk 14 ember ellen. Nem tudtuk, hányat tudunk letartóztatni.
2015. május 27.
Olyan volt, mint egy film jelenete.
Emlékszem, felébredtem, volt egy nem fogadott hívásom,
aztán jött pár szöveges üzenet,
aztán beindult a WhatsApp és a közösségi média.
Hirtelen szembesülnünk kellett a valósággal.
Felhívtak, hogy megjelent az FBI,
és számos embert letartóztattak, köztük Jeffrey Webbet és más tagokat.
Felhívtam Jeffrey Webb feleségét,
és sosem felejtem el, azt mondták Jeffrey-nek,
hogy ölelje meg a fiát, mert sokáig nem fogja látni.
Az FBI lecsap a FIFA-ra.
Letartóztatások folynak korrupció vádjával
a futball vezető szervezeténél.
Korrupció miatt folyik rendőrségi akció.
A svájci rendőrség a FIFA egyik fő hoteljében razziázott.
Nagyon kevés információ csordogált be.
Aztán megjöttek a képek a bizottsági tagokról,
akiket lepedővel eltakarva vittek ki a Baur au Lac szállodából.
Tizennégy embert érint a rendszerszerű korrupció vádja.
A világfutball legfontosabb vezetői közül tartóztattak le néhányat.
Az egyik férfi, akit elvittek, Jeffrey Webb, a CONCACAF elnöke.
Az ember nem akarta elhinni, de aztán összeálltak a kirakós darabjai.
Hihetetlenül izgalmas volt hallani a híreket,
hogy letartóztattak egy, kettő, három, négy személyt,
nem hittem el, hogy végre megtörténik.
Sepp Blattert nem tartóztatták le,
de ma délután válságtanácskozást tart.
Nagyon izgalmas volt, de nem tartott sokáig,
mert haza kellett mennem aludni pár órát a másnap reggeli sajtótájékoztató előtt.
Az igazságügy sajtótájékoztatót tartott New Yorkban.
Elképesztő nap a FIFA és a futball történetében…
Alex, most félbeszakítalak.
Loretta Lynch lassan elkezdi.
Jó reggelt mindenkinek! Köszönöm, hogy eljöttek.
A mai vádemelésben érintett 14 személy magában foglalja
a FIFA magas rangú tisztviselőit.
Futballvezetők két generációja használta bizalmi pozícióját arra,
hogy kenőpénzt kérjen, amikor döntöttek a tévés közvetítési jogokról,
a mérkőzések helyszínéről
és arról, hogy ki vezesse a futball világszervezetét.
Amikor az FBI, az igazságügy és az adóhatóság 2015-ben bemutatta
a nyomozása eredményeit,
hosszú listát láthattunk a korrupcióról minden szinten.
Nem egy ügyről volt szó, hanem több százról.
Ez kétségtelenül világbajnokság színvonalú csalás,
és ma piros lapot mutatunk fel a FIFA-nak.
A vádirat első olvasásra ütések végtelen sora.
Alaposan megsoroznak.
Vezető tisztségviselőket vádolnak megvesztegetéssel és korrupcióval.
A vádlottak az USA pénzügyi rendszere ellen követtek el visszaélést…
A dolog méretei döbbentettek és leptek meg rengeteg embert.
Ugyanabba a kategóriába sorolnám, ahol Lance Armstrong, Oscar Pistorius,
az orosz doppingbotrány van.
Azt várták tőlük, hogy a futball érdekeit nézzék
és őrködjenek a játék tisztasága felett.
Ehelyett megrontották a világ futballját
saját érdekeiket és gazdagodásukat szolgálva.
Telefonhívásokat és kérdéseket kaptam a kollégáimtól.
A sport hirtelen vezető hír lett.
Az amerikai hatóságok azt gyanítják, hogy a letartóztatottak 24 éve…
Annak alapján, ahogy Loretta Lynch és Jim Comey beszélt a FIFA-ról…
Ilyen vádak a maffiánál merülnek fel
vagy a mexikói drogkartelleknél.
A játékot eltérítették.
A tevékenységükre határozott hatósági választ adunk
a változás érdekében.
Ez a nyomozás hosszú és fáradtságos volt, és még nincs vége.
Az USA azt ígéri, hogy ez csak a kezdet, hogy megszabadítsák
a legnépszerűbb sportot irányító nonprofit szervezetet a korrupciótól.
Itt álljunk meg!
Nem egyszerűen őket vádolják.
Azt sugallják, hogy a FIFA a felelős.
És ha ez a helyzet,
a FIFA számára eljött a végítélet.
Hűha! Elképesztő volt.
Szégyenletes. Hihetetlen.
A letartóztatások, a képek hatása katasztrofális volt.
A FIFA ártalmassá vált, méreggé. A FIFA bűnszervezet lett.
Az UEFA-t mélyen megdöbbentette és elszomorította a hír.
Ezek az események ismét azt mutatják,
hogy a korrupció mélyen gyökerezik a FIFA kultúrájában.
Mélységesen csalódtam.
Undorodom és elegem van.
Ami sok, az sok.
Nyilvánvaló, hogy ha ez mind igaz,
alapvető gondok vannak a FIFA működésével.
Valakinek vállalnia kell a felelősséget, és Blatter régóta a helyén volt.
Itt a világvége.
Ezt éreztük. A szervezet összeomlik.
Már nem te irányítasz,
és a rendszer mindenkit darabokra szaggat.
AZ FBI VÁDLOTTJAI
Az amerikai hatóságok Sepp Blattert nem vádolták meg
a korrupció semmilyen formájával,
de a vádlottak olyan figurák,
akik évtizedek óta működtek a FIFA legfelsőbb vezetésében,
ráadásul a szövetségesei voltak.
Blatter úr! Lemond, Blatter úr?
A FIFA láthatatlan embere végre megmutatja az arcát.
Sepp Blatter talán a bukás határán van, de nem fog szégyenkezni.
Az amerikaiak a fejemet akarták, ez teljesen egyértelmű,
de rájöttek, hogy nem én vagyok az,
aki a korrupciót szervezte a végrehajtó bizottság tagjaival.
A vesztegetés, a kenőpénzek, amelyek nélkül nem volt szerződés,
mindez lehetetlen lett volna a FIFA vezetőinek kapcsolatrendszere,
a FIFA felépítése és szabályrendszerei nélkül.
Példa nélkül álló
és nehéz idők ezek a FIFA számára.
Bár biztos jöhetnek további rossz hírek,
de elengedhetetlen,
hogy elkezdjük visszaállítani a bizalmat,
a szervezetünk irányában.
Döbbenetes volt az egész,
és mindenki hitetlenkedett az esettel kapcsolatban felmerülő szavak miatt.
Amikor a korrupcióról és a csalásról,
az FBI-ról és a miniszter beavatkozásáról van szó,
kizárt, hogy megtartsák a választást.
Vajon túléli Sepp Blatter? Mindenkit ez a kérdés foglalkoztat.
Mivel azonban a FIFA-ról és Sepp Blatterről volt szó,
nem volt meglepő, és ez csak fokozta a drámát.
KÉT NAPPAL A LETARTÓZTATÁSOK UTÁN
A megfelelő ember kell.
- Ez Blatter úr vagy Ali herceg? - Mindenki ismeri.
Blatter úr sok jót tett Afrikáért. Sok jót.
Imádják Blattert,
mert több ország is Blatter miatt vált tényezővé.
A FIFA 65. KONGRESSZUSA, 2015
Korábban büszke voltam a végrehajtó bizottsági tagságomra.
Nos, akkor nem volt mire.
Amikor megtudtam, hogy a korrupció vádja megalapozott, nagyon dühös lettem.
Akkoriban mindig azt mondtam, „ha egyikünk korrupt, mind azok vagyunk”,
és pontosan ez történt.
Engem hibáztatnak ezért a viharért.
Nos, rendben, legyen. Vállalom a felelősséget.
Azt hiszem, eljutott arra a pontra,
hogy hinni kezdett a saját sérthetetlenségében.
Veletek vagyok, és egyszerűen…
egyszerűen szeretnék maradni.
Mellettetek akarok maradni.
Folytatni szeretném veletek.
Embereket tartóztattak le, kivezették őket a hotelből
lepedővel a fejükön, mint a közönséges bűnözőket.
Franciaország, egyes fülke.
Aztán a világ labdarúgó-szövetségei
újraválasztották Sepp Blattert, mintha semmi sem történt volna.
Blatter urat a FIFA elnökké választotta a 2015–2019-es ciklusra.
A FIFA-t övező figyelem közepette a foci legerősebb emberét, Sepp Blattert,
ötödször választották meg a szervezet elnökének.
Sepp Blatter volt a futball keresztapja.
Ötödször választották meg elnöknek,
1998-tól 2015-ig uralkodott a szervezetnél.
És a saját szemében, és azt hiszem, sokak szemében,
érinthetetlen volt.
De ő volt az, aki a szervezetet vezette minden kétséget kizáróan
a FIFA történetének legviharosabb és legsötétebb időszakában.
És az, aki a szervezet vezetője,
bizonyos fokig bűnös.
De ő Sepp Blatter, és ez a FIFA.
Az Igazságügyi Minisztérium azt akarta tudni, hogy mi is a FIFA,
a kétértelműség miatt.
„Bűnszervezet vagyunk vagy áldozat?”
Az ő szemszögükből nézve talán tényleg maffia stílusú szervezetnek tűnt.
Marco Villiger, a jogi igazgató,
aki felvett minket és felügyelte a tevékenységünket,
neki nem volt semmi köze a problémás ügyekhez.
A FIFA-t dicséri, hogy Marco teljes felhatalmazást kapott,
hogy megtegye, amit kell, a FIFA jogi kötelességeinek teljesítésére
és a FIFA túlélésének biztosítására.
Ennek keretében elmondtuk a hatóságoknak,
főleg az amerikai hatóságoknak, hogy mi a FIFA.
Az USA szavak helyett tetteket akart, elsősorban két területen.
Az egyik a kiterjedt, feltétel nélküli együttműködés volt.
Rengeteg dokumentum és információ.
De ott volt a FIFA vezetésének tágabb kérdése is.
Folytathatja a korábbi vezetés,
ha közben a reform a cél?
2015. JÚNIUS 2. HAT NAPPAL A LETARTÓZTATÁSOK UTÁN
Még Sepp Blatter sem élhet túl mindent.
Elviselhetetlen nyomás alá került.
A választás véget ért.
Annak ellenére, hogy a FIFA tagjai újra megválasztottak,
az eredmény nem kapta meg a futballvilág támogatását,
ezért úgy döntöttem, lemondok,
és rendkívüli tisztújító közgyűlést hívok össze.
Köszönöm a figyelmet.
Rendkívüli híreink. A FIFA elnöke, Sepp Blatter lemond,
bár nemrégiben újraválasztották.
Amanda, micsoda fordulat az embertől,
aki a múlt héten még azt mutatta, hogy a történtek rá nincsenek hatással.
Sepp Blatter nagyon gyorsan változtatott a döntésén,
és erre szerintem senki sem számított.
Úgy éreztem,
hogy az Úr szolgáltat igazságot.
Mert sok mindent tett, hogy kárt okozzon nekem, hogy rontsa a hírnevemet.
Szóval szerintem Isten meghallgatta az imáimat.
A 2026-os észak-koreai világbajnokságra.
Rendben, de aztán 2015-ben megfizetett.
Hol vannak a biztonságiak? Jöjjenek!
Tessék, Sepp!
Mind megvan, Sepp, ahogy megbeszéltük. Kösz.
Blatter talán távozik, de nem csendben.
A saját feltételei szerint akart távozni,
nem akarta, hogy kihajítsák,
vagy a rendőrség vigye el lepedővel a fején.
Azt mondta, távozik, de egyelőre a helyén marad,
hogy felügyelje az utódja megválasztását.
Sokaknak nem sikerült letaszítani a trónról,
és a kérdés az volt, hogy a korrupciós vádak után
ki lehet reálisan elfogadható elnökjelölt?
Aztán az történt, hogy természetesen
az UEFA és az európai futball jelöltje Michel Platini volt
a FIFA elnöki posztjára, mivel Mr. Blatter visszavonult.
Tehát mindannyian támogattuk Michel Platinit,
és mind, tudja…
reméltük, hogy elhozza a szükséges változásokat.
Nagyon fontos volt olyan utódot találni,
aki minden szempontból hiteles, igaz?
Olyan ember kellett, aki nem az előző rezsim terméke.
Ez kritikus fontosságú volt, mert már nem volt másik esély.
Amikor Blatter padlót fogott, Platini számára úgy tűnt,
hogy gond nélkül megszerzi a FIFA elnöki székét.
De… Mindig lesz egy „de”.
Ekkor szivárgott ki a hír a tisztességtelen kifizetésről,
ahogy később emlegették,
Blatter és Michel Platini között.
És akkor…
akkor elkezdődött egy újabb…
A svájci ügyvéd…
A svájciak információt kaptak arról,
ami 2011-ben történt, hogy én kifizettem
kétmilliót Michel Platininek.
Blatter maradása az elnöki székben 2011-ben feszültséget keltett.
Platini nyilvánvalóan készen állt az UEFA-tól továbblépni a FIFA-hoz,
és sokan gondolták, hogy 2011-ben meglépi ezt
és kihívja Sepp Blattert.
De az, hogy kétmillió svájci frankot kapott
Blatter FIFA-jától pont ezelőtt…
Platini számlát nyújtott be róla,
és aztán a FIFA fizette ki,
Blatter választási megmérettetése előtt.
Ez szörnyű fényt vetett rá.
Először megdöbbentem.
Azon, hogy azonnal eljárást indítottak ellenem,
és senki sem említette azt, amit mindig szoktak,
hogy ártatlan, amíg be nem bizonyosodik a bűnössége.
Ezt még csak nem is említette senki.
Ezt még egy biciklitolvajnál is kikötik, de nálam nem.
Sepp Blatter elnököt, és lehetséges utódját, Michel Platinit, az UEFA elnökét,
90 napra ideiglenesen felfüggesztette
a szervezet etikai bizottsága.
Ma reggel az etikai bizottság, amelyet Blatter állított fel,
bejelentette, hogy felfüggeszti lehetséges utódjával, Michel Platinivel együtt.
Azt mondták, hogy ez a kifizetés
olyan összegről szól, amelyet Blatter ígért Platininek,
amikor a FIFA-nál dolgozott 2002-ben,
de végül mégsem fizették ki.
Végül kétmillió svájci frankot adott neki,
hogy megfelelően kompenzálja, kilenc évvel a munka befejezése után.
Mindez a zürichi letartóztatások után derült ki,
olyan időszakban, amikor embereket helyeztek vád alá,
és többen bűnösnek vallották magukat megvesztegetésben.
Itt nem erről van szó,
de úgy gondolom, a FIFA szabályzata alapján részben az egyik kifogás
az összeférhetetlenség volt.
A saját munkaadó szervezetével szembeni lojalitást sérti meg.
És ebben a helyzetben került elő egy hivatalos dokumentum,
egy Blatterhez köthető kifizetéssel.
Azt lehetett érezni, hogy ez verte be az utolsó szöget a koporsójába.
Blattert és Platinit, az európai futball vezetőjét,
nyolc évre tiltotta ki a foci világából
a FIFA etikai bizottsága.
Sajnálkozását fejezte ki, de főleg önmagát sajnálta.
Nyolc évre felfüggesztettek.
Nyolc évre. De harcolni fogok.
Harcolni fogok önmagamért és a FIFA-ért.
Nyolc évre felfüggesztettek, és miért?
A döntés azt jelenti, hogy Blatter 17 éves uralma a FIFA-nál
dicstelenül ér véget.
Ez okozta Blatter bukását. Nem a többi dolog, nem a letartóztatások,
nem az amerikai vádemelés. Emiatt tiltották ki Sepp Blattert is.
Sepp az új FIFA-székházat az otthonának építtette.
Senki sem hitte, hogy Sepp elköltözik a FIFA házából.
És a távozása egyesek számára katasztrófa volt.
Mr. Platinit végül felfüggesztették. Összeült az UEFA végrehajtó bizottsága,
és egyhangúan úgy döntöttek, megkérdeznek, indulok-e,
amíg kiderül, mi lesz Platini felfüggesztésével.
Akkor mind azt hittük, hogy visszatér,
jelölt lesz, és ezzel lezárul az ügy.
Platini számára Infantino a foci köztisztviselője volt.
Nem vette észre Infantino ambícióit.
Nem értette őket, nem látta, mi következik.
Infantino úgy döntött, nem akar örökre főtitkár maradni,
és megvolt a példaképe is, Blatter.
Egymástól 10 km-re fekvő svájci falvakból származnak.
Infantino azt mondta Platininek,
hogy a felfüggesztése idejére elvállalja a jelöltséget,
de ha valaha visszatér, visszaadja a pozíciót,
és Platini naivitásában el is hitte.
Nincs bűnügyi nyomozás.
Garantálhatja, hogy a vb-t Oroszországban és Katarban rendezik?
Igen, úgy értem, most…
Ha ma kérdezi ezt tőlem, 19:40-kor,
igen, a vb helyszíne Oroszország és Katar lesz.
Egy hullám még rendben lenne,
de engem hétről hétre, hónapról hónapra bombáztak.
Jérôme Valcke-t, a FIFA főtitkárát felfüggesztették.
A FIFA vezetősége közölte,
hogy számos vád merült fel
a főtitkárral kapcsolatban.
Az 54 éves szakembert további döntésig felmentették a munkavégzés alól.
Nem érzem, hogy bármit rosszul tettünk volna,
de ebben a világban mindennek tökéletesnek kell lennie,
és mi nem voltunk azok.
Sosem fogadtam el pénzt.
Soha nem is kértem pénzt.
A FIFA-tól sem kértem soha, hogy adjon többet.
Maguktól adták.
Ha az etikai kódex alapján akarják vezetni a FIFA-t…
Hajrá! Szerintem nem reális.
Mármint a való világ más.
Az Orosz Labdarúgó-szövetség is Infantinót támogatja,
aki jelenleg az UEFA főtitkára.
Készen áll megtenni, amit kell?
Még van időm, de elég sokat tettem már, igaz?
Nagyon jól.
- Hogy megy? - Köszönöm.
Nagyon, nagyon jól. Oké. Köszönöm szépen.
A Giannira leadott szavazatok száma 115.
Gratulálunk Gianni Infantino úrnak!
Miután Infantinót megválasztották, Platini megértette,
hogy Infantino régóta az ellensége volt, és nem a szövetségese.
Jó helyen volt jó időben, megfelelő barátokkal.
Elfogadom a választást, elnök úr.
Nagyszerű, köszönöm.
Amikor Infantino megnyerte a választást…
A végzet. A sors.
Minden okkal történik.
Al-Qadr, ahogy az arabok mondják.
…az egyik első dolga az volt, hogy azt mondja…
A FIFA pénze a ti pénzetek. Nem a FIFA elnökének a pénze.
Ebből érthetjük, hogy a kéz kezet mos rendszer,
amelyből pénzhez jutottak, fennmarad.
Ezt ön értelmezi így, mert rosszul gondolkodik
rólam vagy a FIFA-ról. Arról, ami akkor volt. Amikor azt mondom…
De a FIFA hatalmas botrányon volt túl.
Maximálisan.
Bármi, amit gondolok, ezen alapul.
Igaza van. Teljesen igaza van.
A FIFA pénzének pedig a futball fejlődését kell szolgálnia,
semmi mást.
Úgy értettem, hogy a pénz a focit, a foci fejlesztését szolgálja,
a fejlesztést igénylő országokat, és nem néhány ember pénze.
Ne éljünk vissza a pénzzel!
Ott használjuk fel, ahol kell.
2021-ben, miután több mint 50 embert vádoltak meg, az USA bejelentette,
hogy a FIFA korrupció „áldozata”, és 201 millió dollár kártérítést kap.
Sepp Blattert és Michel Platinit soha nem vádolta meg az USA.
Chuck Blazer 2017-ben halt meg, mielőtt elítélték.
Jack Warner és Ricardo Teixeira a hazájában él,
az USA bűnüldöző szervei körözik őket.
A FIFA végrehajtó bizottságának 2018-as és 2022-es vb-re szavazó 22 tagja közül
csak egy maradt a FIFA-nál 2022-re.
2022 júliusában Blattert és Platinit felmentette a svájci bíróság
a kétmillió frank ügyében.
2022-ben Valcke-t elítélték vesztegetésért. Valcke fellebbez.
Sepp Blattert eltiltották a FIFA-tól és a futballtevékenységtől 2028-ig.
Kanadát, Mexikót és az USA-t választotta a FIFA kongresszusa
a FIFA 2026-os világbajnokságának megszervezésére. Köszönöm.
Amennyire tudjuk,
a FIFA-n belüli intézményesített korrupciót
kiirtották.
Sokan kíváncsiak, miért jött Moszkvába.
Meghívást kaptam Putyin úrtól. „Jöjjön el a vb-re!”
De azt hiszem, hogy a jelenlegi helyzet,
a FIFA-val és az irányával kapcsolatos nagy problémakör
ennél ma már magasabb szinten van.
Hogy hol van a futball helye problémákkal teli és megosztott világunkban.
DOHA, KATAR, 2022. MÁRCIUS
Benne van a génjeinkben.
Ösztönösen rajongunk érte, és emiatt van egyesítő hatása.
A világ része vagyunk.
Meg akarjuk mutatni magunkat a világnak.
Ismertek vagyunk a vendégszeretetünkről.
Ez nem csak a büszkeség kérdése. A kultúránk alapvető része,
hogy jól bánunk a vendégeinkkel, szívesen fogadjuk őket és figyelünk rájuk.
A világbajnokságokat az FIFA 2010-ben
elfogadhatatlan módon és következményekkel ítélte oda.
Az emberi jogok, az egyenlőség, a demokrácia,
a foci fő érdekei nem kerültek be a kezdő tizenegybe
csak sok évvel később.
A sérült vendégmunkásokat, az olyan elhunytak családját,
akik a vb miatt vesztették életüket, segíteni kell.
Nincs helye olyan munkaadóknak,
akik nem védik a vb-dolgozók szabadságát és biztonságát.
Nincs helye a vezetőknek, akik nem rendezik meg a női játékot.
Nincs helye a házigazdáknak, akik nem garantálják jogilag
az LMBTQ+ emberek biztonságát,
akik az álmok versenyére érkeznek.
Tény, hogy a labdarúgó világbajnokságot Katarban fogják megrendezni.
Túlélték az összes ellenük felhozott vádat.
Meglátjuk, milyen örökséget hagynak, de ők rendezik, mert gazdagok.
Ez az oka.
A pénz az oka annak, hogy ők rendezik.
És Pelé!
Az emberek mindig is imádni és élvezni fogják a focit.
Ez a lényeg.
Lebilincselő.
Vonzó. Magával ragadó.
Varázslatos.
A futball vezetőinek a feladata…
olyan irányba vinni a sportágat,
amely jó értékeket testesít meg,
amelyek méltók a szenvedélyhez.
Ugyanis egyértelmű, hogy a futballal vissza lehet élni, ki lehet használni
azoknak a szenvedélyét, akik szeretik a sportágat,
ki lehet használni rosszindulatú célokra.
A diktátorok a sportot propagandacélokra használták,
és ez a közelmúltban, 2018-ban is megtörtént Oroszországban.
A világ tanúja lesz a vendégszerető Oroszországnak,
a barátságos, a világra nyitott Oroszországnak.
Nem kell visszatekinteni Argentínára 1978-ban vagy Berlinre 1936-ban.
Most történik, és ennek tudatában kell lennünk.
Az élsportnak nagyon őszintének kell lennie
a hatalmával kapcsolatban.
Srácok!
Azzal kapcsolatban, hogy a jó ereje akar lenni a világban,
vagy csak egy erő,
amelyet meg lehet venni, és a diktátorok szolgálatára áll,
és a hatalmas és gazdag országok szolgálatára.
Amikor távoznom kellett…
Nem akartam, de távoznom kellett,
mert mindennek vége szakad egyszer.
Visszatekintve
a hála érzése van bennem.
A nemzetközi futball kétmilliárd embert érint,
ennyien kapcsolódnak a játékhoz,
és ők mindig ott lesznek az utcán,
mindenhol játszani fognak, mert hisznek a foci erejében.
És boldog vagyok, hogy részese lehettem
a futball néhány történelmi pillanatának.
És erre nagyon büszke vagyok.
Mindannyian a világbajnokságokkal és a FIFA-val nőttünk fel,
de ha nem bennfentes valaki,
sosem fog tudni a sötét dolgokról,
a maffiamódszerekről,
az emberekről, akik elképesztő összegeket osztottak el egymás közt,
és aránytalanul sok hatalmat szereztek meg.
Megszabadulhat a FIFA a korrupciótól?
A kérdés az, megszabadulhat-e a világ a korrupciótól.
A válaszom az, hogy nem.
A világ mostani állapotában lehetetlen.
Ön a FIFA elnöke.
Nem államfő. Ki választotta? A végrehajtó bizottság?
Milyen sötét alkuk, szövetségek vagy kompromisszumok árán?
Valójában kitől származik a hatalma?
A játékosoktól.
„Az igazságtalanság bárhol veszélyes az igazságra mindenhol.”
A hatás a bolygó minden szegletét érinti.
Hatása van minden fiúra és lányra,
akik álmodoztak, ahogy én is,
amikor kisgyerekként futkostam a poros mezőn otthon.
Több mint 40 évig volt a FIFA-nál.
Elnök volt 1998-tól.
De a végrehajtó bizottság sok tagját, sok ismerősét letartóztatták,
és vádat emeltek ellenük. Néhányan börtönbe kerültek.
De ön irányított. Ön volt az elnök.
Érez felelősség azzal kapcsolatban, ami a vezetése alatt történt?
Felelős vagyok a FIFA-ért,
és a FIFA-nál dolgozó munkatársakért.
Értük vállalnom kell a felelősséget.
De a bizottságok tagjai,
akik más országokból és más kultúrákból érkeztek,
értük nem lehetek felelős.
Sajnálkozásom fejezem ki a FIFA felé, de erkölcsileg nem vagyok felelős.
Tiszta a lelkiismeretem.
Én…
És jól alszom, most is jól alszom,
mert ezért nem lehetek felelős.
Sajnálom, hogy ez történt, de nem vagyok felelős.
Az emberi jogi szervezetek szerint több ezer vendégmunkás halt meg
a katari világbajnokságra való felkészülés részeként.
A katari szervezőbizottság vitatja ezeket az adatokat,
és azt állítja, három munkahelyi haláleset történt az építkezéseken,
és 37 nem a munkával kapcsolatos haláleset.
A feliratot fordította: Vass András